สังเกตการวางตัวของเขา สังเกตสิ่งที่เขาพูด สังเกตสิ่งที่เขาทำ
คนรักกันย่อมไว้ใจกันและเปิดเผยต่อกัน ถ้าเวลาที่เขาอยู่กับคุณ เขาทำตัวต่างออกไปจากเวลาปกติ นั่นอาจหมายถึงรักแท้ เช่น ถ้าปกติเขาเป็นคนมีมาดขรึมเวลาอยู่กับคนอื่น แต่เวลาอยู่กับคุณแล้วทำตัวเกรียนๆ เป็นเด็กๆ คุณสามารถคิดได้ว่าเขารักคุณจริงและรู้สึกโอเคที่จะเปิดเผยตัวตนที่แท้จริงให้คุณเห็น  ถ้าคนรักของคุณพูดเรื่องที่เกี่ยวกับความรู้สึกของเขาได้อย่างสบายใจ แสดงว่าเขารักคุณจริง ถ้าเขายอมให้คุณเห็นตอนหน้าสด มีผักติดฟัน หรือกำลังหมดสภาพ นั่นแสดงว่าเขาสบายใจที่จะให้คุณเห็นทุกด้านในตัวเขา แม้ว่าในวันที่แย่สำหรับเขา ถ้าเขาไปเจอเรื่องแย่ๆ มา แต่พอเจอคุณแล้วดีขึ้น นั่นคือสัญญาณของรักแท้ หากการที่ได้เห็นหน้าคุณ ฟังเสียงคุณ ทำให้โลกของเขาสดใสขึ้นได้ แม้จะแค่นิดเดียวก็ตามที ครั้งหน้าที่เขาอารมณ์บูดหรือเจอเรื่องแย่ๆ มา ลองสังเกตปฏิกิริยาของเขาเมื่อเจอคุณ นี่อาจจะฟังดูไร้สาระแต่ครั้งหน้าที่คุณเจอกัน ลองดูว่าเขาส่งสายตาปิ๊งๆ แบบที่ดูใสๆ น่ารักๆ มาให้คุณมาหรือไม่ คุณจะเก็ททันทีว่า "สายตาหวานซึ่ง" ที่ว่าเป็นอย่างไรถ้าเขาทำ เพราะนี่ไม่ใช่สิ่งที่คนเราทำกันตลอดเวลา อาจจะเป็นในตอนเช้า หรือตอนออกไปทานอาหารค่ำด้วยกัน คุณอาจสังเกตเห็นสายตาหวานซึ้งแบบเดียวกันได้ในคนที่แอบมองคุณ ความรักทำให้คนเราอยู่ในสภาพมึนงง ไร้น้ำหนัก เหมือนจะหัวเราะออกมาแบบไม่มีสาเหตุได้ ถ้าเจอใครเป็นแบบนี้เข้า คุณอาจเดาได้ว่าเขามีใจให้คุณ คนรักของคุณตื่นเต้นและคึกอย่างไม่มีสาเหตุเวลาอยู่กับคุณบ้างหรือไม่ ถ้าใช่ นั่นอาจเป็นรักแท้  ถ้าคุณเล่นมุกแป้กแล้วอีกฝ่ายยังขำ อาจเดาได้ว่าเขากำลังชอบคุณแทบบ้าจนไม่เป็นตัวเอง ถ้าอีกฝ่ายแสดงอาการวิตกกังวลเวลาที่อยู่ใกล้คุณ อาจเป็นไปได้ว่าเขาแค่ตื่นเต้นที่ได้อยู่กับคุณ เวลาที่คุณกำลังเสียใจมาก หรือเป็นไข้หวัดอย่างหนัก แฟนของคุณเป็นทุกข์ไปกับคุณด้วยหรือเปล่า ถ้าเขารักคุณจริง เป็นไปได้สูงว่าเขาจะซึมซับเอาความรู้สึกแง่ลบในตัวคุณและพลอยทุกข์ตามคุณไปด้วย เพราะเขาอยากจะให้คุณดีขึ้นโดยเร็วที่สุดเท่าที่จะเป็นไปได้ เขาอาจไม่ได้อารมณ์เสียหนักเท่าคุณ แต่อารมณ์บูดของคุณจะมีผลกับเขาอย่างแน่นอน เพราะเขาอยากให้คุณมีความสุข มีคุณอยู่ในนั้นด้วยหรือไม่ ถ้าเขารักคุณจริง เขาจะไม่มีท่าทีลังเลหรือเป็นกังวลที่จะใส่เรื่องของคุณลงไปในแผนอนาคตของเขาอย่างแน่นอน ถ้าเขาคอยถามถึงสิ่งที่คุณจะทำในวันข้างหน้า หรือว่าชีวิตคุณทั้งสองจะเป็นอย่างไรในอีกหนึ่งปี สองปี หรืออีกสิบปี คุณค่อนข้างมั่นใจได้ว่าเขาคนนั้นรักคุณจริง  ชีวิตคู่ที่แท้จริงหมายถึงความรู้สึกอยากอยู่กับอีกคนตลอดไป ถ้าเวลาที่เขาพูดเรื่องอนาคตมีคุณเป็นส่วนหนึ่งในนั้นเสมอ จะมีความเป็นไปได้สูงว่าเขาจริงจังกับคุณ คนรักกันจริงมักหลุดคำถามน่ารักๆ เช่น ลูกเราจะหน้าตาเป็นอย่างไร เกษียณแล้วไปอยู่ที่ไหนดี หรือไปฮันนีมูนที่ไหน จริงอยู่ที่ว่าคำชมฟังอย่างไรก็หวานหู แต่ระหว่าง "ผมทรงนี้เข้ากับเธอดี" กับ "เธอทำให้ฉันยิ้มได้เสมอไม่ว่าเรื่องมันจะแย่แค่ไหน" มันก็มีอะไรที่แตกต่างกัน ถ้าเขาชมคุณที่นิสัย ที่การกระทำของคุณ แสดงให้คุณเห็นว่าสิ่งเหล่านั้นมีความสำคัญและมีอิทธิพลกับชีวิตเขา จะเป็นไปได้มากว่าเขารักคุณจริง คนรักของคุณไม่ได้หยอดคำหวานใส่คุณตลอดเวลา เพราะบอกรักร้อยครั้งก็ไม่มีความหมายถ้าไม่ได้มาจากใจจริง อย่าลืมว่า "รักนะ จุ๊บๆ" ใครๆ ก็พูดได้ แต่เฉพาะคนที่รักคุณจริงเท่านั้นที่จะมองเข้าไปในตาคุณ แล้วพูดออกมาอย่างซื่อสัตย์ว่า "ผมรักคุณ" โดยที่ไม่ได้หวังอะไรตอบแทน สำหรับคนที่รักกันจริง การบอกรักไม่จำเป็นต้องมีเหตุผล ไม่ได้บอกเพราะว่าอยากได้อะไร หรือบอกเพราะรู้สึกว่าต้องบอก ถ้าคนที่คุณรักเขารักคุณจริง เขามักจะเปิดใจ ยอมให้คุณเข้าไปในโลกของเขา บอกคุณว่าเขากำลังคิดอะไร รู้สึกอย่างไร ไม่ว่าจะเป็นสิ่งที่เขากลัว หรือสิ่งที่เขาอยากได้ ถ้าเขาเล่าให้คุณฟังถึงเรื่องสมัยเด็กๆ เรื่องที่เขาเสียดาย ช่วงเวลาที่เจ็บปวด หรือความฝันที่อาจฟังดูเกินจริงถึงเรื่องในอนาคตแล้วล่ะก็ รู้ตัวไว้ซะว่าเขารู้สึกสบายใจที่จะพูดถึงเรื่องต่างๆ กับคุณ คุณจะรู้ได้ว่าเขารักและไว้วางใจในตัวคุณเมื่อเขาบอกคุณว่า "เรื่องนี้ฉันยังไม่เคยบอกใครมาก่อนเลยนะ" ถ้าเขาไลน์หาคุณ โทรมา หรือส่งเมสเสจมาบอกว่าคิดถึง คุณอาจตีความได้ว่าอีกฝ่ายแทบอยู่ไม่ได้ถ้าไม่มีคุณ ถ้าคุณต้องไปต่างประเทศสักสามอาทิตย์แล้วยังไม่มีข้อความถึงคุณสักอัน นั่นอาจไม่ใช่ความรัก เธอไม่จำเป็นต้องคอยโทรหาเพื่อบอกคุณว่าเธอคิดถึง คนที่รักกันจริงจะไม่หลงคิดว่าอีกฝ่ายจำเป็นจะต้องสมบูรณ์แบบ เขาจะกล้าบอกคุณตรงๆ ถ้าคุณทำอะไรไม่เขาถ้า ไม่มีเหตุผล หรือทำตัวไม่ดี อย่างไรก็ดี นี่ไม่ได้แปลว่าคนรักกันจะต้องคอยดุกันตลอดเวลา แต่การที่เขา "ติเพื่อก่อ" พูดถึงข้อเสียของคุณเพื่อให้คุณปรับปรุงตัวหมายความว่าเขารู้จักตัวตนที่แท้จริงของคุณเป็นอย่างดี เขารับด้านแย่ๆ ในตัวคุณได้ และรู้อีกด้วยว่าคุณมีดีตรงไหนบ้าง คุณควรระวังไว้หากคนรักของคุณไม่เคยติคุณเลยสักครั้ง เพราะนั่นอาจหมายความว่าเขาไม่ได้รักในตัวตนของคุณจริงๆ แต่หลงภาพคุณในแบบที่เขามโนขึ้น ถ้าเขารักคุณจริง เขาจะแคร์ความคิดของคุณ ไม่ว่าจะเป็นเรื่องซื้อรองเท้าใหม่หรือเรื่องการเมือง คนเรามันอยากได้ความคิดเห็นจากคนที่เรารัก ไม่ว่าจะเรื่องเล็กหรือใหญ่แค่ไหน มันอาจไม่ง่ายที่จะถามความคิดเห็นจากฝ่ายตรงข้าม แต่ถ้าเขาจะถามแน่นอนเพราะคุณคือคนที่เขารัก เขาไม่มาคอยถามความคิดเห็นของคุณไปเสียทุกเรื่อง แค่เรื่องที่มันจำเป็น ถ้าเขารักคุณจริง เขาจะเปิดใจให้คุณ และคอยรับฟังสิ่งที่คุณพูด แม้อาจจะเป็นเรื่องที่เคยฟังมาแล้ว จริงอยู่ว่าคนรักของคุณคงไม่สามรถคอยอยู่ฟังคุณได้ทุกเรื่องทุกเวลา แต่เธอจะคอยอยู่กับคุณเวลาที่คุณต้องการพูดถึงสิ่งที่คุณคิดอย่างตั้งอกตั้งใจ โดยไม่ขัดจังหวะการพูดของคุณหรือเปลี่ยนเรื่องไปคุยแต่สิ่งที่เธอสนใจ รู้จักพูดอย่างเดียวไม่พอ ต้องรู้จักฟังด้วยหากคิดจะรัก แม้ในเวลาที่เขาอาจไม่สะดวกนัก ถ้าพูดถึงเรื่องสนุกๆ อย่างไปเดทกันแล้วล่ะก็ แน่นอนอีกฝ่ายย่อมว่างไปกับคุณ แต่ในเวลาที่คุณต้องการความช่วยเหลือ เช่น ต้องการรถไปส่งที่สนามบิน หรือพาน้องหมาของคุณไปเดินเล่นในวันที่คุณป่วย เขาอยู่ตรงนั้นกับคุณไหม คนรักกันจริงจะอยู่ด้วยกันตลอดทั้งช่วงเวลาที่ดี และที่ไม่ค่อยดีเท่าไหร่  รู้ว่าได้เลยว่าถ้าเขาอยู่กับคุณแค่ตอนที่ทุกอย่างกำลังไปได้สวยแต่หายตัวไปทันทีที่คุณงานเข้า เขาไม่ได้รักคุณแน่นอน ความรักคือการอยู่เคียงข้างกันและกัน การยอมรับข้อดี "และ" ข้อเสีย ในตัวของอีกฝ่าย และการร่วมทุกข์ร่วมสุขไปพร้อมๆ กัน ถ้าเขารักคุณจริง เขาจะใส่ใจในรายละเอียดเล็กๆ น้อยๆ และทำสิ่งเหล่านั้นให้คุณ ไม่ว่าจะเป็นเติมน้ำมันรถให้ถ้าคุณไม่ว่าง ซื้อข้าวต้มมาฝากถ้าคุณเกิดป่วย สิ่งเหล่านี้อาจเป็นแค่เรื่องเล็กๆ ที่ไม่ได้สำคัญอะไรมากมาย แต่ถ้าเขารักคุณ เขาจะพยายามทำอะไรก็ตามเพื่อให้คุณมีความสุขและไม่ต้องลำบาก  รักแท้ไม่ถามว่าเราจะได้อะไรจากเขาบ้าง รักแท้ถามว่าเราจะให้อะไรกับเขาได้บ้าง คนรักกันจริงจะทำอะไรให้เราโดยที่เราไม่ต้องไปร้องขอ โอเค คุณอาจจะต้องมีขอบ้าง แต่ถ้าคุณต้องคอยขอให้เขาทำเรื่องดีๆ ให้คุณเสียทุกครั้ง นั่นคงไม่ใช่รักแท้ คนเรามักอยากอยู่ใกล้ชิดคนที่เรารัก ไม่ว่าจะเป็นไปได้หรือไม่ได้ แต่เขาจะอยากอยู่กับคุณตลอดแน่ๆ ถ้าเขารักคุณ นี่ไม่ได้หมายความว่าเขาจะมาคอยตามติดคุณตลอดเวลา แต่เขาจะไม่ปล่อยให้โอกาสที่จะได้เจอกับคุณหลุดมือไป นี่ไม่ได้หมายความว่าอีกฝ่ายจะเกาะติดตัวคุณตลอด 24 ชั่วโมง แต่ถ้าเขาหาเวลาให้คุณได้แค่เดือนละครั้งหรือสองครั้ง มีโอกาสสูงว่าเขาจะไม่ได้รักคุณ ถ้าเขารักคุณจริง เขาจะทั้งอยากอยู่กับคุณ และรู้ว่าตอนไหนที่ต้องปล่อยให้คุณอยู่กับตัวเอง ถ้าเขาอยากอยู่กับคุณ "ตลอดเวลา" เป็นไปได้สูงว่าเขาแค่หลงคุณเท่านั้น เมื่อความรักพัฒนาไปถึงจุดหนึ่ง ทั้งสองฝ่ายจะเริ่มเรียนรู้ว่าต้องมีเวลาเป็นของตัวเองสำหรับใช้ทำอะไรเพื่อตัวเองด้วย ถ้าเขาอยากอยู่กับคุณตลอดเวลาที่เขาลืมตาตื่น เป็นไปได้สูงว่าเขาไม่ได้รักคุณจริงแต่แค่รู้สึกอยู่คนเดียวไม่ได้ รักคือความความเข้าใจ ใช่ นี่อาจฟังดูน้ำเน่า แต่ถ้าไม่เข้าใจกันจริงๆ ก็คงรักกันไม่รอด ถ้าเขาเข้าใจอารมณ์ของคุณ รู้ว่าคุณชอบอะไร ไม่ชอบอะไร รู้ว่าต้องทำอย่างไรให้คุณมีความสุขมากกว่าที่คุณรู้จักตัวเอง เราขอแสดงความยินดีว่าคุณได้พบกับรักแท้แล้ว เขาไม่จำเป็นจะต้อง "เข้าใจ" คุณ 100% เต็มๆ ทิ้ง "บางส่วน" ในตัวคุณให้เป็นความลับไว้บ้าง ขอแค่คุณมั่นใจว่าเขาเข้าใจว่าหลักความคิดส่วนใหญ่ของคุณก็พอ แม้ว่าสิ่งนั้นอาจไม่ได้ดีที่สุดสำหรับเขาหรือเปล่า ถ้าเขารักคุณจริง เขาจะเข้าใจในจุดที่ว่าคุณมีสิ่งที่คุณจำเป็นต้องทำ แม้ว่าเขาอาจไม่ชอบมันนัก หรือสิ่งนั้นอาจทำให้พวกคุณต้องห่างกันไปบ้าง เช่น คุณต้องไปทำงานทดลองช่วยหน้าร้อนในเกาะร้างห่างไกล แต่มันก็เพื่ออาชีพของคุณ หรือคุณต้องกลับบ้านเร็วไปเตรียมตัวสอบแทนที่จะใช้เวลาอยู่ด้วยกัน ถ้าเขาต้องการเฉพาะสิ่งที่ดีที่สุด "สำหรับทั้งสองฝ่าย" ตลอดเวลาแล้วล่ะก็ เป็นไปได้ว่าเขาไม่ได้คุณเองก็เป็นคนๆ หนึ่งที่มีความต้องการส่วนตัวเช่นกัน ถ้าเขารักคุณจริง เขาจะอยู่กับคุณทั้งช่วงที่ดีและร้าย คอยช่วยเหลือคุณให้ทำตามเป้าหมายชีวิตของคุณจนสำเร็จ เขามานั่งเชียร์คุณติดขอบสนามเวลาคุณแข่งบอลไหม เขาช่วยคุณตอนคุณสติแตกเมื่อทำธีสิสหรือเปล่า เขาขับรถไปส่งคุณสัมภาษณ์งานไหม ถ้าเขารักคุณ เขาจะอยู่เคียงข้างคุณในชั่วโมงสำคัญๆ ของคุณเสมอ ถ้าเขารักคุณจริง เขาจะคอยสนับสนุนให้คุณไปถึงเป้าหมายหรือสิ่งที่คุณอยากจะทำ แม้ว่ามันจะไม่เกี่ยวข้องอะไรกับตัวเขาเลยก็ตาม
เวลาอยู่ด้วยกันเขาไปตัวเองหรือไม่. เขามีความสุขไหมเวลาที่อยู่กับคุณ. เขาจ้องมองคุณด้วยสายตาหวานซึ้งบ้างไหม. คนรักของคุณแสดงอาการไม่อยู่กับเนื้อกับตัวเมื่ออยู่ใกล้คุณบ้างหรือไม่. เวลาคุณหงุดหงิด เขาหงุดหงิดไปกับคุณด้วยไหม. เวลาเขาพูดเรื่องอนาคต. เขากล่าวชมคุณด้วยความรู้สึกแบบไหน. ดูว่าเวลาที่เขาพูดว่า "ผมรักคุณ" ออกมาจากใจหรือไม่. เขาเปิดใจให้คุณไหม. เวลาที่ต้องห่างกันเขาคิดถึงคุณแค่ไหน. เขากล้าติคุณหรือไม่เวลาที่คุณทำอะไรผิด. เขารับฟังความคิดเห็นของคุณบ้างไหม. เขารับฟังสิ่งที่คุณอยากพูดหรือไม่. เขาคอยอยู่เคียงข้างคุณหรือไม่. เขาทำอะไรดีๆ ให้คุณบ้างไหม. เขามักจะอยากอยู่กับคุณหรือไม่. เขาให้เวลาส่วนตัวคุณบ้างหรือไม่. เขาเข้าอกเข้าใจคุณมากแค่ไหน. เขาหวังสิ่งที่ดีที่สุดสำหรับคุณ. เขาสนับสนุนคุณไหม.
https://www.wikihow.com/Know-if-a-Person-Truly-Loves-You https://www.wikihow.com/Know-if-a-Person-Truly-Loves-You https://www.wikihow.com/Know-if-a-Person-Truly-Loves-You
Notice How the Person Acts Notice What The Person Says Notice What the Person Does